Dadgeheka Tirkîye Fermana Girtina 10 Endamên ‘Koma Aştî” da
Ji bo heşt kesên ku ji Qendîlê hatibun 20 sal û li derheqê 22 kesên ku ji Mexmurê hatibun 15 sal cezayê hepsê tê xwestin
Runiştinên doza endamên ‘Koma Aştî û Çareseriya Demokratîk’ ku li 4-emîn û 5-emîn Dadgeha Cezaya Giran a Taybet ya Diyarbekirê roja Pêncşembî pêk hat, bi girtina 10 kesan bi dawî bu. ‘Grupên Aşitiyê’ yên ku ji 4 jê zarok, 34 kesî pêk tên, roja 19 meha 10 î de li ser banga serokê PKK’yê Abdullah Ocalanî ve ji Qendîlê 8, ji Wargeha Mexmûrê 27 kes hatibun û derbasê Tirkiyeyê bibûn. Pêşwazîkirina komên aşitiyê ya ku bi girseyi pêk hatibu di nav partiyên opozisyonê yên Tirkiyeyê de bibu egera nexweşî û bertekan. Ev yek li ser pêşvebirina pengava çareserkirina pirsa kurd de jî bandoreke neyênî çêkiribu. Ji bo 8 endamên ku ji Qendîlê hatibun, bi sucên ku endamên rêkxistina terorê ne, propagandaya rêkxistine terorê kirine û li ser navê rêkxistinê suc kirine 20 sal; di derheqê 22 endamên ku ji Mexmurê hatibun jî bi iddiaya li ser navê rêkxistinê suc kirine û propagandaya rêxistinê kirine jî 15 sal cezayê hepsê tê xwestin. Hat diyar kirin ku endamên Koma Aştî û Çareseriya Demokratîk, paraznameya hevpar dane dadgehê û gotine ku ew li ser banga serokê PKK Abdullah Ocalanî ve bi armanca piştgiriyê bidin aştiya civakî hatine. Her weha hat ragihandin ku endamên grupê diyar kirine ku ew ne poşman in û naxwazin ji zagona poşmaniyê sûde bigirin. Di encama runiştina dozê de 10 endamên komên aşitiyê hatin girtin. Ew kesên ku hatin girtin ev in: Ji grupa Qandilê: Hûseyin Îpek, Mustafa Ayhan, Elif Uludag, Lûtfû Taş , ji mexmurê Ayşe Kara, Abdullah Yaman, Caziye Kabul, Zehra Tunç, Sisin Yaman û Nurettin Turgut. Herweha di derheqê Mehmet Adamiş, Nizar Buldan û Yusuf Şen yên ku beşdarê runiştinê nebibun, biryara girtinê hat derxistin. Di 24 mehê de endamên mayî dê werine dad kirin.